
Jaalle Xasan Yaaquub «Baabraaqiis» 



«ADDUUNYO WAA SHEEKO IYO SHAAHID» 

NIN LA DHACAY 

Sheeko: nin baa ka soo safray reerkiisii, isagoo sita qumbe 
subag ah iyo wan buuran oo Toddoba jir ah, markaas baa laba 
tuug aragtay oo ey yiraahdeen war sidee uga xadnaa ninkaas 
wanka iyo subagga? 

Markaas baa mid wuxuu yiri annaa indhaha iska ridaayee 
isoo raac markaas buu indhaha xanjo marsadey oo istaagey jid- 
kii ninka soo marayey Waryaa sharqamay? Waa anigoo safar 
ah, war magaaladii igey, hoo wanka ii qabo, oo usha keenso? 
Markaas baa tuugii kale wankii furtay, war xarigeyga xoollo 
kuma jiraan ee qumbaha ii dhiib, ee wankii raadi, markaas buu 
isna qumbihii la carrarey ninkiina halkaas baa lagu dhacay. 
Sheekadii halkaas ha inoo joogto. 

NIN IYO KURTUN 

Nin baa isagoo guureynaya goor habeen barkii ah baa wu- 
xuu arkey wax madow oo uu ka yaabay, markaas buu iska fa- 
riistay, oo soo jeeday habeenkii oo dhan isagoo moodaaya ba- 
hal, markaas baa waagii baryey, markaas buu wuxuu yiri ma 
waxaan ku moodayey mase waxaad noqotay mase waxaan loo 
noqon doonin, waxaan ku moodaayey bahal, waxaadse noqotay 
kurtun, waxaanse loo noqon doonin guuro habeen. 
Sheekadii halkaas ha inoo joogto. 



TUUG DAHAB XADAY 

Nin tuug ah baa ka xaday, nin Suldaan ah laba kabood oo 
dahab ah, markaas buu haddana wuxuu arkay dameer laba 
jawaan oo dahab ah, saaran tahay, markaas buu damcay in uu 
ninka dameerka wata inuu ka xado dameerka dahabka sida, 
markaas buu jidkii uu ku soo socday buu kab dahab ah dhigay 
oo cabbaar meel u jirta midii kalana uu dhigay, markaas baa 
ninkii dameerka watay baa arkay kabta dahabka ah oo meesha 
taal, markaas buu iska dhaafay, cabbar markuu socday buu 
arkay kabtii kale, markaas buu dameerkii ku xirtay meeshaan 
kabtu taal, oo raadshey tii kale oo uu soo dhaafay, markaas 
baa tuuggii xaday dameerkii iyo dahabkii. 
Sheekadii halkaas ha noo joogto. 



NIN IYO SHAYDAAN 

Nin baa shaydaan aad iyo aad u nebcaa Sharka Cawdu 
Bille oo u diri jiray shaydaan maalin walba kun nacaladood 
markaas buu isagoo hurda u yimid oo wuxuu yiri war toos 
daartaadii waa duntaye, waa qofma qofka ila hadlaya? War 
waa anoo shaydaan ah, war wax daran alla kugu jirabye orod 
naga tag, soow kuuma soo diri jirin kun nacaladood maalin 
walba. Sheekadii halkaas ha inoo joogto. 

NIN NAAGTHSII DILAY 

Nin baa reer gabar ka guursaday, markuu laba bilood qa- 
bay bey ka carartay markaas baa la waayey meel alaala meel 
ey aaday, markaas buu u tegay reerkii uu ka soo guursaday, 
markaas buu wuxuu yiri gabartii ma aragteen waan waayey, 
markaas bey waxay yiraahdeen gabadayadii baan kaa rabnaa? 

Markaas bey qaalli u dacwoodeen oo waxay yiraahdeen 
ninkaan gabar buu naga dilay, oo keeneen afar markhaati ah; 
goortaasaa Qaaligii ku xukumay labaatan sanno. Labaatankii 
markuu soo dhammaystay buu gurigiisii yimid, markaas buu 
wuxuu ku arkay magaalada naagtii loo xiray darteed, markaa- 
suu dilay, waxaa dacwad labaad dacweeyey Aabbaheed, mar- 
kaas buu yiri qaalliyow ninkaanu gabar buu iga dilay, Qaalli- 
gii baa wuxuu yiri ma dishay gabadhaas, Qaalli waan dilay ga- 
badhaas waase tii aad labaatanka sanno igu xirtay hadda ka 
hor, markaas baa qaalligii yiri dambi ma leh. Sheekadii halkaas 
hainoo joogto. 

EED SHEEGAD 

Nin baa wuxuu soo koriyey laba wiil oo uu midna dhalay 
midna uu adeer u yahay, markii ey qaangaareen buu wuxuu u 
yeeray midkii uu adeerka u ahaa wiilkaan adeerka u ahaayow 
siddeed iyo toban sannaan ku soo korinayey maxaad iga shee- 
ganaysaa oo ah eexasho adiga iyo wiilkeyga? 

Haah oo waan ka sheeganayaa, maalintii geeleenu dhu- 
may aniga waxaad iiga dirtay, qorax ka soo bax, wiilkaagana 
qorax u dhac, markaan sii socday waxaa i gubtay qoraxdii sub- 
xeed markaan soo socdayna waxaa i gubtay qoraxdii galbeed 
Sheekadii hakaa ha inno joogto. 



LIBAAX IYO DACWACO 

Libaaxbaa dugaag oo dhan midba mar u yertey goor ji- 
iaal ah, kii u yimaadaba waa cunaa, markaas buu wuxuu u yee~ 
ray dawaco oo ugu dambeysay bahal loo yeero, markey u timid 
bey istaagtey godka iridiisa markaas buu yiri libaaxii naa soo 
gai 3 maxaan soo galaa raad sii socda mooye, raad soo socda ma 
ieh. Sheekadii halkaas ha inoo joogto. 

NIN WAN LOO QALAY 

Nin baa reer ku soo hoyday socdal ah, reerkii baa waan u 
qaiay markaas buu wuxuu yiri asagoo fakaraya abboyow ma 
neefka oo dhan baa laguu keenayaa hilibkiisa mase jeex baa 
iaguu keenayaa mase afarta addin baa iaguu keenayaa mase leg 
iyo bari baa laguu keenayaa markaas baa waxaa loo keenay 
labatagoogo, markaas baa wuxuu yiri abbooyow laba kale ba 
isisaaraye laba tagoogo isma saarin, sheekadii halkaas ha noo 
joogto. 

DABBAAL DAMEER LAGA XADAY 

Nin dabbaal ah oo laba dameer oo caata ah watay baa wa- 
xaa ka hor yimid nin dameer buuran wata markaas buu wuxuu 
yiri dameerkaan buuran seebaad u cayilisay anigu labadaydu 
waa caatee, markaas buu asigoo ku dheel dheelaya dabbaalkii 
war labaadaada dameer isku dar, seebaan isugu daraa farsa- 
ma yaqaanka u gey oo isku dar dheh, markaa buu u geeyey 
farsama yaqaankii oo yiri labaadaan dameer oo caatada ah isu- 
gu kay, dar wuxuu yiri meeqa isiineysaa laba boqolbaan ku sii- 
nayaa lixbilood ka dib baan kuu imaanayaa, f arsama yaqaankii- 
baa labadii dameer oo caatada ahaa beer geeyey oo cayiliyey 
markii lix bilood la joogay baa dabbaaikii u yimid farsama ya- 
qaankii, labadii dameer ma isku dartay haah buu yiri ee labadii 
boqol oo sh. isii markaas buu farsama yaqaankii labadii da 
meer oo cayilay buu mid xaday midkii kalana wuu siiyey laba- 
dii boqolna waa ka qaatay sheekadii halkaas ha inoo joogto. 

WAN IYO DHURWAA 

Dhurwaa baa arkay wan dooxo cidla ah jooga markaas 
buu wuxuu yiri dhurwaagii waryaa kula joogay markaas buu 
yiri qofna wuxuu yiri feeraha ayaan la'ahayey mana qosli kare 
ee runta miyaa, markaas buu wuxuu yiri wankii waa runtay 



oo kaligey baan ahay markaas baa dhurwaagii qosol la dhacay 
intuu qoslayey dhurwaagii ayaa wankii cararay sheekadii hal- 
kaas-ha inoo joogto. 

LABA DAMEER OO FAKADAY 

Laba dameer oo ah waiaalo baa reer raranjireen labaadii 
dameer baa tashaday mid baa wuxuu yiri war gumeysigaan ee 
reerkaan sideebaan uga baxnaa kii kalaa wuxuu yiri markii 
caawa la gaaro aan fakanno oo baadiyaha aadno kii kale wuxuu 
yiri waa yahay, markii cawadii lagaaray bay fakadeen oo duur- 
ka aadeen markey muddo joogeen duurkii baa jiiiaal ku kacay 
markaas baa midkood wuxuu yiri war jiilaal baa nagu kacaye, 
reerkii baan aadayaa ee adigu ma iraaceysaa, wuxuu yiri ku- 
ma raaci karo oo Ilaahay baa jiilaalkaan iga saari kara reerkii 
gumeysigiisii iyo rarashadiisii baa iiga daran, markaas baa 
meeshaas lagu kala tegey labadii dameer ee walaalaha ahaa 
mid reerkii buu u noqday midna baadiyaha ayuu ku haray, kii 
soo noqday baa reerkii yimid ninkii raranjiray baa arkay mar- 
kaas baa wuxuu yiri war xaggee aaddeen kii kalese aaway, 
wuxuu yiri dameerkii baadiye baan aaday markaan baahana- 
na anigu soo noqday kii kalana waa iga haray, markaas baa 
wuxuu yiri war i soo tus, markaas baa laraa diyey dameerkii 
kale waxaa loo tegey dameerkii oo roob u da'ay oo cayilay oo 
geeso dhaadheer yeeshay markaas baa laga soo cararay biciid- 
ka maanta duurka jooga waa dameerka fakaday, oo gumeysi- 
ga diiday, dameerka dadku rartana maantay waa dameerkii gu- 
meysiga u soo laabtay halkaas hanoo joogto. 

GABADHII GACANTA LAGA GOOYEY 

Nin Suldaan ah baa gabadhiisii goor jiilaal ah Toban 
muufo u diray markaas bay muufadii soo gadday markaas 
miskiin ka baryey muufadii markaas bay mid siisay markaas 
bay guriga ay timid sagaalkii muufo oo soo hartay bay Aabba- 
heed u kentay markaas buu wuxuu yiri naa halka maqan mee- 
yey waxay tiri miskiin baan siiyey wuxuu yiri gacantee ku bixi- 
say midigtaan ku bixiyey bay tiri markaas buu ka gooyey gacan- 
tii oo la eriyey markaas bay Tuugsi Xaafadaha u doonatay ha- 
bar baa aragtay gabadha oo tuugsaneysa markaas bay u yeer- 
tay oo tiri naa wiilkeygaan kugu darayaa ee Tuugsiga iska daa 



markaas bay tiri haye gabadhi markaas baa wiilkeedii u guuri- 
sey, markaas baa Ilaahay gabadhi gacanteedii u soo celiyey hal- 
kaa hano J . 

NIN WIIL LAGA DILAY 

Nin baa wiil laga dilay markaasu buu Qaalli u dacwooday 
oo markaas yiri Qaalliyow wiil baa layga dilay markaas baa la 
yiri u yeer ninkii wiilka kaa dilay, markaas baa loo yeeray nin- 
kii wiilka dilay wiilkaan maadaa dilay baa la yiri markaas 
buu wuxuuuu yiri anaa dilay markaas qaalligii wuxuu yiri wiil- 
ka la dilay habartii ma joogtaa haah baa la yiri u yeera ayaa 
qaalligii yiri marki loo yeeray baa ninkii wiilka dilay baa wa- 
xaa la yiri habartii kaxeyso oo wiil ka soo dhal una keen ninkii 
wiilka aad ka dishay, ninkii wiilka dhalay baa wuxuu yiri qaal- 
liyow wiilkeygina ma la iga dilay nagteydina ma ugu dartay 
dood ayaan ka qabaa, halka hannoo joogto. 

NIN MA DHERGE AH 

Nin baa reer ku soo hoyaday markaas baa waaxa u timid 
haweeyneydii reerak markaas bay waxay tiri ma nabad baa waa 
nabad bmi yln waase jiranahay oo calosha ayaa leyga ha- 
yaa oo waxaan u socda Wadaad i daaweynaya maxaa yeelay 
cunnadi baan cuni kari waayey, markaas bay xoogaa saliid ah 
u keentay gabarna muuf a ayay ugu dirtay muufadaas oo ah 4 
xabbo intii ay muufadii ku maqnayd buu saliidii cabbay mar- 
kay muufadii keentay gabadhii hooyey u sheegtay oo wa- 
xay tiri ninkii wuu cabbay saliidii ee maxuu ku cunayaa muu- 
faha habarti waxay tiri naa saliid kale u doon waa u keentay 
markaas buu muufadii cunay intii ay ku maqneed saliidii wa- 
xay u keentay habartii dhiil caana ah iyo bariis subag leh mar- 
kaas bay waxay tiri habaartii adeerow haddaad soo bugsooto 
hanna soo marin adoo jiran baan wax ku deeqsiinweynay ee a- 
diga oo fayow wax kuma deeqsinkarno, sheekadii halkaas han- 
no joogto. 

NIN IYO RATI 

Rati iyo nin baa isu abaal sheegtay ratigii wuxuu yiri nin 
yahow ma ogtahay inaad aniga igu nocshahay ninkii baa wa- 
xuu yiri kuguma nooli ee waa isku noolnahay ratigii baa wa- 



xuu yiri dusheydaad ku nooshay oo way rarataa ninkiibaa 
waxuu yiri kuma nooli ee waa isku noolnahay waxaana u daliil 
ah qoryihii aan soo guray adna aad soo qaaday waa laga gaday 
oo lix shilin baa lagu gaday saddex shilin, caws baa lagugu ga- 
day seddex shilina aniga muufo ku gatay, sheekadii halkaas 
hano joogto. 

GABAR JIRAN 

Nin baa gabar reer ka guursaday markaas baa gabadii 
goorti loo gurigeeyey bay jiratay oo la bugsayn kari wayey lix 
sano markay jiraneed kanow sheekh matahay kanow taqtar ma 
tahay ee la noogay baa loo geeyey Wadaad Sheekh ah markaas 
baa waxaa la yiri sheekhow gabadhaan waa jirantahay sidii nin- 
kaan loogu daray waa jiraneed sheekhi baa Kitaab u furay mar» 
kaas baa wuxuu yiri sheekhi gabadhan Aabbaheed alaabtii ay u 
karin jirtay Subaxa hore maxuu ahaa markaas baa waxaa la yiri 
wuxuu ahaa Bun iyo qaxwo bay u dubi jirtay una karin jirtay 
hadana Bun u duba qaxwana u kariya gabadha markaas bay 
gabadhii bugsootay, sheekadii halkaas hanno J. 

DIIN DHAANSHEY 






Diin baa wuxuu yiri anigaa reerka u dhaaminaya beriga e 
ratiga ii soo rara markaas baa loo soo raray ratigii oo loo dhii- 
bay hogaankiisii markaas buu kaxeeyey seddex beri haddu sii 
maqnaa baa sharqantiisii la maqlay markaas baa la yiri alleyle- 
he Diin waa keenay dhaankii markaas buu wuxuu yiri war waa 
anigoo sii socdee ha igu cayaarrina, halkaas hanoo joogto. 

NIN TOBAN DAMEER WATA 

Nin baa 10 dameer watay markaas buu mid ka soo fuulay 
kolkow cabaar soo waday buu tiriyey markaas buu mid waayey 
markaas buu gadaal u doonay markuu soo waayey buu nin hey- 
biyey ninkii baa wuxuu yiri meeqaad wadatay wuxuu yiri 10 
dameer baan watay oo hal baan waayey markaas buu u tiriyey 
oo yiri 9 waatan midna adiga ayaa ku fadhiya markaas buu ka 
degay oo yiri dameer dambe fuuli maayo intii uu iga dhumi la- 
haa, halkaas hanoo joogto. 



GABAR IYO SURWAAL 

Gabar baa wiil saaxiib keeda Surwaal isku beddelan jiray 
oo qofba mar qaadan jiray markaas bay gabadhii muuddo ka 
dibayadoo riman la arkay gabadhii baa la yiri naayaa ku rimi- 
yey ma aqaan bay tiri odoyaal baa la isugu yeeray waxaa la 
yiri gabadhaan waa rimantahay waana gabar inan ah, odayaa- 
shii waxay yiraahdeen gabadhaan surwaalkaa rimiyey marna 
ayadu qaadaneysay marna saaxiibkeeda qaadanayey, sheekadii 
halkaas hanoo joogto. 

NIN SADDEX DUCO LA SIIYEY 

Nin baa qoraya guran jiray oo miskiin ah saaxibul ciyaal- 
na ah markaas buu qoraya soo gurtay asagoo sita qoryihii buu 
daalay oo dhigtay dhulka markaas buu Ilaah baryey oo yiri Ilaa- 
how iga saar faqriga oo khayr isii markaas buu wuxuu arkay 
nin tima weyn oo qurux badan oo dharcad qaba markaas buu 
wuxuu yiri Ilaah waa kaa aqbalay ducadii seddex baana lagu 
siiyey markaas buu miskiinkii nagtiisii u yimid markaas buu 
wuxuu yiri seddex duco ayaa nala soo siiyey ee maxaan ka dhi- 
gana oo aan Ilaah ku barinaa waxay tiri midda u horeysa aniga 
sannadkeyga hal lagu yareeya markaas buu yiri Ilaahow 15 jir 
iiga dhig siddeetan jir weyee markaas baa la yareeyey markaas 
bay ka carartay oo tiri duq baa tahay markaas buu yiri Uaahow 
eey ka dhig markaas bay eey noqotay markaas buu carruurtii 
hayn kari waawey oo warrsaday markaas buu yiri Ilaahow 
80 jirkeedii u soo celi seddexdii duco halkaa bay ku dham- 
maatay, halkaas ha noo joogto. 

NIN 1YO MUKULAAL 

Nin baa wuxuu ku soo eedeeyey mukulaal inay ka cun- 
tay seddex kiilo oo hilib ah, Qaalliga hortiisa markaas baa 
qaalligii wuxuu yiri miisan ii keena markaas baa miisaankii 
loo keenay markaas buu miisaankii saaray mukulaalshii mar- 
kaas bay noqotay seddex kiilo mukulaashii oo dhan qaalligii 
baa wuxuu yiri hadday mukulaashii seddex kiilo noqotay sed- 
dex kiilana cuntay ee hilib ah been baad sheegeysaa adigaana 
seddex bilood ku xiray ayadiina waan sii daayey, halkaas ha- 
noo joogto sheekadii. 



NIN GAAJO HEYSO 

Nin gaajo bestii la ha oo derbi yaal baa la arkay markaas 
baa dad badan ku soo aruuray nin dadka ka mid ahaa oo reer 
ladan ka tirsan baa wuxuu yiri war ninkaan maxaa ku dhacay 
waxaa lagu yiri gaaju bestii la yahay markaas buu wuxuu yiri 
oo muw xalwo ka dhergo iyo bariis subag leh, markaas baa 
qosol lala daatay oo la yiri war ninka baahida derbiga layaal 
miyaacl ku leedahay xalwo iyo bariis subag leh ka dhereg mar- 
kaas buu iska tegey asigoo isla fiican, halkaas hanoo joogto. 

SEDDEX TUUG OO WAN XADAY 

Seddex tuug baa reer u soo dhacay oo wan ka xaday mar- 
kaas baa dooxo cidla ah la la tegey wankii oo lagu qashay, 
markaas baa la karsaday hilibkiisii markay bisleeyeen baa mid 
tuugadii ka mid ah baridii iyo leggii xaday markaas baa la'yiri 
war leg iyo baridii aaway markaas baa nin walba inkiray mid 
baa wuxuu yiri iska daaya leg yo bari xade asagaa soo bixi doo- 
ne markaas baa waxaa la arkay ninkii wanka laga xaday oo soo 
ordaya markaasaa laga cararay cabbaar haddi la orday leg iyo 
bari xade ayaa kufay oo dhintay, sheekadii hakaas hanoo J. 

WEYDIIN IYO WAX KA DHEH 

Ma sheegi kartaa: 
Cilmiga Sixirka la yiraahdo Ciddii dhulka keentay? 
Ha waa Haaruud iyo Maaruud oo ahaa laho Malag. 

Ma ii shecgi kariaa: 
Afarta nafley oo aan hooyo iyo aabbe aan laheyn? 
Haa waa Aadan iyo Xaawo iyo Wankii Nabi Ismaaciil iyo U- 
shii Nabi Muuse nabad geliyo iyo naxariis kor kooda ha ahaa- 

Ma ii sheegi kartaa: 
Afarta Nebi ee nool maanta labana Cirka jirto labana dhulka 
joogto? 
Haa labada Cirka joogta waa Ciise iyo Idiriis labada Ihulka 

joogtana waa Ilyaas iyo Khadar Nabad gelyo kor kooda ha 
ahaatce. 

Ma ii sheegi kartaa: 
Geed dhulka ka soo baxa kii ugu horreeyey, haa waa geedka 
saadka (Zaadka) . 

Ma ii sheegi kartaa: 
Dhagaxa jannada ilaah ka keenay oo dhulka yaal maanta? 
faa waa dhagax madoobaha Kacbada yaal. 



Ma ii sheegi kartaa: 
Ninka dadka oo dhan ugu dheeraa? 
Haa waa Cooj Bin Cunuq oo ahaa 23333 dhudhun. 

Ma ii sheegi kartaa: 
Hashii geeKoo dhan ugu caano badnyed? 
Haa waa hashii Nabi Saalax korkiisa Nabad gelyo iyo naxariis 

ha ahaatee. 

— 11 — 



Ma ii sheegi kartaa: 
Nabigii kalluunku liqay? 
Haa waa Nabi Yoonis korkiisa nabad gelyo iyo naxariis ha a- 

haatee. 

Ma ii sheegi kartaa: 
Aadan iyo Xaawo kii hor dhintay? 

Haa waxaa hor dhintay Aadan wuxuuna dhintay maalin jimce. 
Xaawana hal sanno ka dib bey dhimatay. 

— 10 — 

Ma ii sheegi kartaa, Nabi Aadan hortiisa yaa joogay dhulka? 
Haa waxaa kamid ahaa Shimbiraha iyo kallunka iyo nafleyaal 
kale. 

Ma ii sheegi kartaa meeshii, uu ku dhintey Nabi Aadan? 
Haa wuxuu ku dhintey dalka Hindiya, waxaana ka soo qaaday 
Nabi Nuux kadib markii duufaantu kacday oo beytal maqdis 
ku xabaaley. 

Ma ii sheegi kartaa: 
Nafieyda mar ku socota afar, marna ku socota laba marna ku 
socota saddex? 

Haa waa dadka, marku gurguuranayo iyo marka uu xoogaabo 
iyo marku duqoobo. 

— 13 — 
Ma ii sheeg.i kartaa: 

Waxa markii aad aragto dhinta? 
Haa waabeenta. 

— 14 — 

Ma ii sheegi kartaa: 
Waxa markii la buuxsha iyo markey maran yihiin isku miiisan- 
ka ah? 
Haa oo waa saacadda. 

— 15 — 
Ma ii sheegi kartaa: 

Indhaha nafleyda saaxiib la'aan wax ma arkaane saaxiibkood? 
Haa waa nuurka, haddaad aqal mugdi ah gasho oo iridda xirto 
waxba ma arkeysid- 

— 12 — 



SOOMAALI 

BEEN MA 

MAAH MAAHDO 



1 ) Dab iyo Dowlad lama agjoogsado. 

2) Been waa lagu cabaa ee lagu ma rakaato. 

3) Hadal intuu uur kaaga ku jiro buu amaan kuu yahay. 

4) Doqon iyo naag nimay legdaan kama kacaan. 

5 ) Hadal lama agjoosado ee geed baa la agjoosadaa. 

6) Hadal lama wadaagee caanaa la wadaagaa. 

7) Madax rnuuqda iyo middi saawira midna lagama samro. 

8) Nin weyn iyo umuliso siday wax u ogyihiin wax uma 
sheegaan. 

9) Hada! af dhaafay afaaf dhaaf. 

10) Hadal waa ama dheh ama dhegeyso. 

1 1 ) Hadal ama hee ama haah weeye. 

12) Adduunyo ama sheeka ama shaahid. 
1 3 ) Ama beec baro ama been baro. 

14) Beeni raad ma leh. 

1 5) Kalluun mar baa ]a gowracay. 

16) Hadal haan ma buuxiyo. 

1 7 ) Far bugta f araha ka dheer- 

1 8 ) Far bugta faraha ka dheer. 

19) Run iyo been kala raad leh. 

20) Run iyo roob lagama reysto. 

2 1 ) Fal aan laabta jirin faro wax uga daran. 

22) Nin. badi qaaday xumbo cuskay, 

23) Talo adigaa ku nool ee ayadu kuguma noola. 

24) God walaal ha qodin haddaacl qoddana ha dheereyn ku 
dhici doontidana lama ogee, 

25) Talo waa maraad garan. weydo iyo maraad gaari weyso. 

26) Sagaaro laba lun oo la kala qaybsho ma leh. 

27) Naagu waa tii hadalkaaga maqasha hantidaadana dho- 
wrta. 

28) Adeeg ma cabsado ec ninkiisa cabsada. 

29) Gadaal ka gaar waa goob dumis. 

30) Libaax nin ganay iyo nin galaday ma mooga. 

3 1 ) Ood qaad iyo jiid waa isla guri geyn. 

32 ) Lama huraan waa cowska jiilaal . 

33) Nin kuu digay kuma dilin. 

34) Banaankiisa mare maradiisa geed ma qabsado. 

35 ) Laba qaawan isma qaado. 

36) Nin soori kaa qaaday waa nin seefi kaa qaaday- 

37 ) Miskiin baa miska la fuula leh. 

38) Gar laba nin kama wada qosliso. 

39 
40 

42 
43 

44 

45 

46 
47 
48 
49 
50 
51 
52 
53 
54 

56 

57 
58 
59 
60 

61 
62 
63 
64 
65 
66 
67 
68 

69 
70 

71 

72 
73 
74) 



Ninkii seexdaa sicii dibi dhalay. 
Ilko wada jir bay wax ku gooyaan. 
Miro gunti ku jira miro geed saaran looma daadiyo. 
Hadal iyo hilbo waa la qeexaa. 

Meel il laga la'yahay haddaad tagto ilbaa layska ridaa. 
Intaadan wax falin ka fiirso. 
Gacal waa gacmo is dhaafay. 
Wax badso wax beel ]eh baa jirta. 
Facaa ka her fool xumo ma dhaafo. 
Dani waa seeto. 

Wax uurka ku jira oo afku kaa xado ayaa jira. 
Wax hubso hal baa la dhaafsadaa. 
Habar fadhidaa legden la fuduyahay. 
Geel laba jir soo wada mar. 
Naagu yaraan ma leh. 

Mukulaal minankeeda joogta miciya libaax bay leeda- 
hay. 

Habar roob hayaa habar waiba in roob hayey moodaa- 
Meel madaxa ka sareysaa oo la salaaxaa ma jirto. 
Hadal badan hilmaan buu leeyahay. 
Tala nin kuma filna labana ku heshiin weydey, 
Gacani waxay heyso goysaa. 

Sidaa dooneysa haddaad weydo sidaa ka badinweyso 
baa la yeelaa. 

Faclhi iyo fuud yicibeed laysku waa. 

Hadal waa murti iyo yoon yoon. 

Nin iyo jiilaal way legdemaan. 

Quud aan jirin qoryo u guro. 

Hal booii ah nirig xalaal ah ma dhasho. 

Laabi laba ula'. 

Xaajo nin aan ogeyn indhuhuu ka ridaa. 

Xaajo dibna la qabto bay leedahay ee daba la qabto ma 

leh. 

Dhul nin gamay ma gefo. 

Nin aan tali jirin hadduu taliyo nin aan tegi jirin baa 

taga. 

Nin aan qeybin jirin hadduu qeybiyo nimaan qadi jirin 

baa qada. 

Nin wax la tuur leh nin la toosan. 

War la'aan waa is warcysi la'aan. 

Hadba sida loo jabaa loo dhutiya. 

75) Fal waa fara ku heyn. 

76) Adigoo harsan waayey ma laguu soo hargalaa- 

77) Madi isma yeel yeesho. 

78) Nin aan baqin waa loo baqaa. 

79) Talo walaal diidee turaan turoo ma huro. 

80) Meel hal lagu qalay mana hilib yara mana hadal yara. 

8 1 ) Haween waa balaayo loo baahan yahay. 

82) Naagu nin ay taqaan col ma moodo. 

83) Shimbir maalin bay debqaaday aqalkeedii iyo aqalkii 
habarteed bay ku gubtay. 

84) Waayeel xanuunsaday xil ma garto. 

85) Meel hadal u baahan hoo wax kama tarto. 

86) Meel hoo u baahan hadal wax kama taro. 

87) Xamarna xeer baa lagu degay Xaradheerana xoog baa 
lagu degay. 

88) Abaal raaga rag baa leh. 

89) Sidee baa xeega loo xagtaa ilkana ku nabad galaan. 

90) Xagla laaban xoola kuma yimaadiin. 

91) Danti mooge mara duug ah horteed buu dhammaadaa. 

92) Matag meesha aad rabto kuma gaarsiyo. 

93) Nin gardaran ma guuleysto. 

94) Meel marreey xukunto iyo maal dameer la saaray murug 
maarug baa u dambeysa. 

95) Qeylo gar dhoweysay. 

96) Nin ooman biyahaan hoo baa deeqda. 

97) Hadal yar iyo hawl badan* 

98) Sirma qabe alaa u sahan maqan. 

99) Nin aan qooq dilin maroodi ma dilo. 

100) Ayax teg eelna reeb. 

101) Nin barxaday baq. 

1 02 ) Wax ged geddi wax ha kula gaddoomeene. 

103) Waxaan dhib loo marin dheyel laguma helo. 

1 04) Raad arooryo gadaal looma raaco. 

105) Nin samraa sed leh, 

106) Naag ama u samar ama ka samar. 

107) Hadalna rumbaa lagu cadeeyaa ilkana rumay. 

108) Haween taad barataaba ba'an. 

1 09 ) Aqoon la'aan waa if tiin la'aan. 

1 10) Iskaashato ma kufto. 

111) Kaboole ma haree kab laawe hara. 

112) Cimri tegey ceeb laguma sagootiyo. 

113) Wax rag kaa galay rako kaa gale. 

114) Rag aamusay iyo riyo aamusay reerkoodii gabe. 

115) Ama afeef hore lahaaw ama adkeysi dambe lahaaw. 

116) Nin aan kuu furidoonin yuu kuu rarin* 

117) Mulac carruurto cayaar bay u dishaa asna waa ka naf . 

118) Runti sheege waa rabbi ka yaabe. 

119) Dhicisku inta midida loo soo sito ayuu dhinta. 

1 20) Tan tagtay daa ee tan joogta qabo. 

121 ) Diqsi inta laysga dhiibo buu ku dhintaa. 

122) Nin aan shaqeysan shaahi waa ka xaaraan. 

123) Nin aan dhididin ma dhergo. 

1 24) Soomaali been ma maah maahdo. 

125) Nin waa intii naag ka soo hartay. 

126) Reer kala guurayoo ninba naagtiisii raacday. 

127) Harbtii dherigeedu buuxo waxay mooda habar walba 
in dherigeedu buuxo. 

128) Dawaco meeshii ay macal uga barato bay macluul ugu 
dhimataa. 

1 29) Waxaad barataa waa baaskaa. 

130) II ribix arkee rixin ma dhowrto. 

131) Rag naaga is dhaaf iyey . 

132) Ciil naago kaa raacay iyo caro nirig geel kaa raacay 
midna lagama buskodo. 

133) Hadal nin badiyey mawada oran nin yareeyeyna kama 
wada tegin. 

134) Rag waa nin naag guursaday iyo nin naakira guursaday. 

135) Dudun in la dugsado iyo in la dardensado layskuma da- 
ro. 

1 36) Laba darran kala dooro. 

137) Naag naagu eryeyso iyo owr owr eryayo midna kaama 
leexdaan- 

138) Naag la'aan waa naf la'aan. 

1 39) Nin xasilan xafar ma rido. 

140) Meeshaad madaxdeeda tahay majaheeda layskamaa 
dhigo. 

141) Hadal marqaati leh iyo hilib middi leh laguma merga- 
do. 

142) Nin buka boqol u talisay. 

143) Cadaab huriyow shiddaan nacay. 

144) Ballan waa deyn. 

145) Is moog aqalkey asleysaa. 



146) Gardarro garba og iyo gaajo guri og midna lagama ka- 
co. 

147) Nimaad dhashay kuma dhalin. 

1 48) Nin baa nin dhala. 

1 49) Waarimeyside war ha kaa haaro. 

150) War meel dheer buu ku dhacaa waranna meel dhow. 

151) Dhaba yar baa dhaba weyn kuu geeya. 

152) Barruur keliya barruuro qurmisa. 

153) Dantaada maqaar eey baa loogu seexda. 

154) Habaar waa habaar waalid. 

155) Tuug tuug ma xado . 

156) Tuugo kula taal tab kaama weydo. 

157) Hilmaan hadal kuma jiro. 

158) Tuug tuug buu ku mooddaa- 

159) Gacalkaa gacmo u waa. 

160) Ninkii labaatan jir ku seexda lixdan jir buu ku ordaa. 

161) Qeybshaa ma qado. 

162) Cowska jiilaal canba can buu bidaa. 

1 63 ) Dhagax taabasho iyo tuujis waa isugu mid. 

1 64) Fulay ceerinka ma cuno biseylna ma sugo. 

165) Kun qof ma barido. 

166) Lax iyo laxow meel ma wada maraan. 

167) Ceeb kun ogtahay kowda looma sheego. 

168) Nin aan dhul marin dhaaya ma leh. 

1 69 ) Nin dhumaya dhug ma leh. 

1 70) Nin baa ceesaanti ceel gee. 

171) Geel carruuri qaaday ma dheera. 

172) Carruur qeylada waa qaboonada. 

173) Bil seddex kuma guri geyso. 

174) Hadal aan fiiro loo oran iyo caano aan fiiqsi loo dha- 
min feerahay wax yeelaan. 

175) Saaxibka maantay waa cadaawadaa berri 

176) Shimbir aad heysato waxay kuu dhaantaa laba maqan. 

177) Masugto meher ma leh. 

1 78) Nin gu' kaa weyn il guraxeedna kaa weyn* 

1 79) Hashu maankeyga gadaye ma masaar bay liqday. 

180) Samir tabar waa baa jira. 

181) Xabaala qode xabaashiisaa la qodaa. 

1 82 ) Maxay ka nuugtaa maxayse ku nuugta. 

1 83 ) War la qabo xiiso ma leh. 

184) Gacno geel jire hoos baa loo dhaqaa. 

185) Layskama dabatagee waa layska feer tagaa. 

186) Mas ineuusan kugu candhuufin baa lagu candhuufaa. 

187) Gurbaan ama gacanta ha kugu jiro ama gacalkaa ha 
kuuhayo. 

188) Maroodigu takarta saaran ma arkee maroodiga kale 
tan saaran buu arkaa. 

189) Af wax cunay xishoo. 

1 90) Xaasid ma bulaalo. 

191) La jifiyaana bannaan la joojiyaana bannaan. 
192]^ Sirtaada naag looma sheegto. 

1 93) Waxaan ku cinin ba waa la cunaa. 

194) Hadal waa margi. 

195) Qeyl dameerdaad isku halayn buu habarti dabada uga 
nuuga. 

196) Riibi geeda ma daaqo lagamana daaqo. 

197) Qar intuu jiray quruuruxna waa jiray. 

198) Jirkii la haye jiriid kama qoslo. 

199) Jidiin baa walaal ah ee jiir walaal ma ahin- 

200) Calaf waa intii calool gasha. 

201 ) Barya badan iyo bugta badan waa laysku nacaa. 

202) Naftaada ka qaad naf walaalka sii. 

203) Doqontii laaq weydaa duray bay hafrataa. 

204) Arrin nin galay eed gel. 

205) Weyssha gowrac dibigu ha ku quustee. 

206) Dibiga doollood ishiisu wax xun ma aragto. 

207) Hilib waa nin waayey iyo nin dabada ku xirtay. 

208) Cagi jid cadeysay. 

209) Dhal magaalo intii la noqdaa waa dheertay dhar ma- 
gaalo intii la qaataase waa dhowdahay. 

210) Deyn bixiye dirir ma gafo. 

211) Amaana kugu raagtay xoolahaada ayaad moodaa. 

212) Xoog waxaa u liita kii xarigga kaa gooya. 

213) Xaaraan xero ma buuxiso. 

214) Roonaa rabbaa og. 

215) Ratiga dambe ratiga hore saan qaadkiisa buu leeyahay. 

216) Ninkii walaalkii loo xiirow soo qoyso. 

217) Naftu orod bay kugu aamintaa. 

218) Markaa tabar hayay talo ma heyn, markaan oo talo 
haayo tabar ma haayo. 

219) Ilaah waa wadaan wade wabigiina waa ku geeyaa. 

220) Saluuggaa sad baa ka daca. 

221 
222 
223 
224 
225 
226 
227 
228 
229 
230 
231 
232 
233 

234 
235 
236 
237 
238 

239 

240 
241 

242 
243 
244 
245 
246 
247 
248 
249 

250 

251 
252 
253 
254 
255 
256 
257 



Talo isuma kaa sheegto. 
Xaajo waa tii la soo gaabshaa. 
Xoog haddaad weydo xeel ma weysid. 
Fariin waa qaan. 

Nin gabban jiray loo ama gabbado. 

Intad qaleysay annaa qeybinayey. 

Wax kaleba isi saaraye laba tagoo good isma saarin. 

Habeen kaad dhereg filanayso gaajana filo. 

Miro barde cayayuub baa loo cunaa. 

Dabkaad kulkiisa aragto danbaskiisa laga leexda. 

Dhul iyo wax la dhalay baa loo marti yahay. 

Ma awal baan laba ku lulayey mase wiliqsi baan wayey. 

Haddii kabo la ii tolo alxamdu lila haddaan waayana 

waayey. 

Laako sagaaro raq mooyey ruux isma taraan. 
Tuugmo Aadane tuur bay kuu yeeshaa. 
Intaad qaleysay annaa waa qaybinayey. 
Muruqa laba suule ninba si ku ah. 
Doqoni meel lagu diriray bay ogeed ee meel lagu he- 
shiiyey ma ogeyn- 
Hadal waa johorad. 
Barti yaqaan bar uma kororto. 

Habeenkii waa inta gacantaadu gaarto, maalintiina waa 
intiiishaadugaarto. 
Maskaxdu miyir bey u magantahay. 
Nin labo jir u fuushan yahay lama xanto. 
Bakeelow nin iyo bur. 
Suul f arro ka gaaban. 

Labadii ceerinka ku qaybsata biseel kuma dirirto. 
Nin wuxuu xil moodo baa nin xarago mooda. 
Qanje ka guur oo kud u guur. 
Cesaan ari i sii ninkii kugu dhiba, wadideedaa lagu 

dhibaa. 

Ma heysaa qaali, ma rabtaa raqiis. 

Ma gaabo geel gelin bey ku wadaa. 

Qurux af bey ku taal. 

Nin tag lama yiraahdo, ee wuxuu ku tagaa la tusaa. 

La hel la hel la waa baa xigta. 

Wax badan joog aad wax aragtide. 

Adduunyo nabad bey ku nooshahay. 

Habar iyo hayinkeed isla raran. 

258) Rabbi talo ku filan. 

259) Cantuugo jiilaal canba can buu bidaa- 

260) Waxaad qarsataa waa ku qarsadaan. 

261 ) Xaq feeruu ka dillaacaa. 
262 \ Been f akatay run ma gaadho . 

263) Luun lixo aragtay lixaad ma weydo. 

264) Hal laac aragtay lun hoose ma aragto. 

265) Faras iyo nin fuushan isma qalbi oga. 

266) Kab gantaaleed ninba si u gan. 

267) Haw raarrey ninba si kuu yiri. 

268) Harag ari iiga kac mooye iiga durugma leh. 

269) Nin faas leh qoryo ma waayo. 

270) Ninba wuxuu doonuu door bidaa. 

27 1 ) Kas waayeed kabbo isma dheera. 

272) Hubkaa kaa war dheer. 

273) Ninkii aad jeceshahay eeygiisaa la jeclaadaa, 

274) Dhar aadan lahayn dhaxan kaama cesho. 

275) Geel maalin buu ceel joogaa. 

276) Rag ciil cadaab ka dooray. 

277) Kun saaxiib waa yartahay, hal cadow waa badan yahay. 

278) Haddii dhiig yimaado dhabbaqo meel beeshay. 

279 ) Ninna xuunsho xoolo ma moodo- 

280) Madax madaw baa miyir ku dambeeyaa. 

28 1 ) Wixii muuqdaa muhiima gala. 

282) Rag waa raggii hore, hadalna waa intuu yiri. 

283) Kor waayeel waa wada indho. 

284 ) Ammaan lama dhulhumiyo . 

285) Bariis markuu kaa dhergo baad ka dheregtaa. 

286) Nin fadhiya lama legdo. 

287) Hal libaax arkeysaa ma godlato. 

288) Nin ciil qaba lagama adkaan. 

289) Qoor dheer madax ma dhaafto. 

290) Dad waa dadkaan dambe, hadalna waa intuu oran doo- 
no. 

291 ) Raqba waa ku raggeda. 

292) Majo ari hawl u qaybsan. 

293) Ari been waa didaa^umase dhutiyo. 

294) Fiintu waxay ka ooyda, waxa soo socda. 

295) Habar dheregtay dhallinteed ma oga. 

296) Kaadi badane waa loo gogol badiyaa. 

297) Nin tuur leh suu u seexdo isaga yaqaan. 

298) Maalgaaku ha i bixin buu ku yiraahdaa.. haddii aad i 

bixisana haygu daba dhiman, 

299 Nin ku diley hoos kuma jiido. 

300) Nin shimbiro gaadaya waraf ma tuuro. 

301 ) Ballan habeen ka lah arrooryo buu Ixyahay. 

302) Baadi lo'aad biyaa loo fariistaa. 

303) Timirtii horaba dab loo waa. 

304) Calool dheregtay caqli ma leh. 

305) Hadal ma ba'na ee hadal xuma ba'an. 

306) Xaq feeruu ka dhilaacaa. 

307) Qaani ma qurunto. 

308) Ridii ma lakeed galaa madax shabeel bey leef-leeftaa. 

309) Lagaa baray oo lagaa badi. 

310) Ul dameer ku dhacday aakhirey ku sugtaa. 

311) Magac miskiin lagama aha. 

312) Yaan lagaa badin. 

313) Dani xishood ma leh. 

314) Wax laqarsha ama qubte ama qurme. 

315) Nin waalan waano diid. 

316) Meel lagaa jecel yahay haddaad ka tagto, meel lagaa 
necebyahaa tagtaa. 

317) Xarig habeen ninkii xiraa fura. 

318) Dad nin kaliya ka gunaanad yaqaan wey gunaanad see- 
gaan. 

319) Laba dhaxal ku dirireysa dhalasho ma fiirshaan. 

320) War annaba kab geeyey- 

321 ) Nin geelisii dhacay lagama dhacsho. 

322) Doqon daawo ma leh. 

323) Ninba wuxuu qabo qardhuu keeni. 

324) Waxaad qarsato waa ku qarsadaan. 

325) Nin aan ku aqoon kuma tixgelyio. 

326) Nin ku siray wax kuu sheeg, 

327) Nin is faanshey falar baa maqan. 

328) Doonni buuxda bad looga teg. 

329) Ciirtaada dhamme baa ceebtada yaqaan. 

330) Uur jiif habartii ku gawracan. 

33 1 ) Waxaad qabto ninkii qabaa lala degaa. 

332) Damac badne dariiquu ku dhintaa. 
333) ) Nin miyir qabaa marti soora. 

334) Qofkii soo joog laga waayo, soo jiifsaa laga hela. 

335) Ceelna uma qodna, cidna uma maqna. 



336) God aakhiro gadoon ma leh. 

337) II adag aroos keeday ka bocdaa. 

338) Amma ceyrow amma ceebow. 

339) Adaa qooysanaayee yaa kuu xiiraaya. 

340) Nin waalani webi taraar- 

Buugaan waxaa soo qoray Jaalle Xasan Yacquub Maxa- 
med oo ku magac dheer «Baab-raqiis» waxaana ku qoran 340 
murti iyo maahmaah ah, waxaa kaloo ku qoran 23 sheeko iyo 
15 weydiin iyo wax ka dheh. 

Ma taqaan XASAN YAQUB? 
Haa waa nin Soomaali ah oo ku dhashay Xamar 1929kii, wu- 
xuu ka soo qeybqaatay gobanimadoonkii S.Y.L. ee loo doo- 
nayey gobanimada 5 (shanta) Soomaaliyeed wuxuu kallo 
magac weyn ku lahaa Xagga Ganacsiga waxaa loo yaqaaney 
Baabu Raqiis. 

Haddeerna waa qoraa wuxuuna qoray Buugga la yiraah- 

do «ADDUNYO WAA SHEEKO IYO SHAAHID» wuxuu 

kallo qoray Buugga la yiraahdo « WAARIMEYSIDE WAR 
HA KA XARO », iyo Buuggaag kalle oo fara badan. 

Qore Jaalle Xasan Yacquub Baaba Raqiis 

